CELEX: 32011D0775
Language: sl
Date: 2011-10-23 00:00:00
Title: 2011/775/EU: Sklep Evropskega sveta z dne 23. oktobra 2011 o imenovanju člana Izvršilnega odbora Evropske centralne banke

30.11.2011   
            
            
               SL
            
            
               Uradni list Evropske unije
            
            
               L 317/33
            
         SKLEP EVROPSKEGA SVETA
   z dne 23. oktobra 2011
   o imenovanju člana Izvršilnega odbora Evropske centralne banke
   (2011/775/EU)
   EVROPSKI SVET JE –
   ob upoštevanju Pogodbe o delovanju Evropske unije in zlasti člena 283(2) Pogodbe,
   ob upoštevanju Protokola o Statutu Evropskega sistema centralnih bank in Evropske centralne banke in zlasti člena 11.2 Protokola,
   ob upoštevanju priporočila Sveta Evropske unije (1),
   ob upoštevanju mnenja Evropskega parlamenta (2),
   ob upoštevanju mnenja Sveta Evropske centralne banke (3),
   ob upoštevanju naslednjega:
   
               (1)
            
            
               Predsednik Evropske centralne banke Jean-Claude TRICHET je v pismu z dne 27. septembra 2011 sporočil odločitev Jürgena STARKA, da še pred koncem njegovega mandata, ki se izteče 31. maja 2014, odstopi s položaja v Izvršilnem odboru, in da je Jürgen STARK svoje naloge pripravljen opravljati do dne, ko bo njegov naslednik prevzel njegove dolžnosti. Zato je treba imenovati novega člana Izvršilnega odbora Evropske centralne banke.
            
         
               (2)
            
            
               Evropski svet želi imenovati Jörga ASMUSSENA, ki po njegovem mnenju izpolnjuje vse zahteve iz člena 283(2) Pogodbe –
            
         SPREJEL NASLEDNJI SKLEP:
   Člen 1
   Jörg ASMUSSEN se imenuje za člana Izvršilnega odbora Evropske centralne banke za osemletni mandat od 1. januarja 2012.
   Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati na dan sprejetja.
   
      V Bruslju, 23. oktobra 2011
      
         
            Za Evropski svet
         
         
            Predsednik
         
         H. VAN ROMPUY
      
   
   
      (1)  UL L 265, 11.10.2011, str. 29.
   
      (2)  Mnenje z dne 13. oktobra 2011.
   
      (3)  Mnenje z dne 6. oktobra 2011 (UL C 301, 12.10.2011, str. 2).